Aalborg Stiftstidende, 1845-05-13
Ved Morsø Herreders Ret er afsagt Dom over 27 Personer, der, tildeels ved Hjælp af falske Nøgler, havde forøvet en Mængde Tyverier, fornemmelig af Korn hos en Proprietair. Af de Tiltalte ere 3 dømte til 6 Aars Fæstningsarbeide, 2 til 5 Aars, 5 til 4 Aars, 3 til 3 Aars, 1 til 2 1/2 Aars og 3 til 2 Aars Forbedringshuusarbeide, 8 til Fængsel paa Vand og Brød, og 2 frifandtes for videre Tiltale. (Th. A.) Aalborg, den 13de Mai. Fra en agtet Haand er os meddeelt følgende Nekrolog over afdøde Prof. Gundelach-Møller: Jacob Christian Johan Henrich Gundelach Møller er for i Aarhuus den 7de August 1797 og blev i Aaret 1815 dimitteret til Kjøbenhavns Universitet fra Aarhuus Cathedralskole. Skjøndt han i Hovedstaden maatte anvende en stor Deel af sin Tid til at give Jnformationer, for at erhverve Opholdet til sig selv, sine yngre Sødskende, sin svagelige Moder og sin Fader, studerede han dog med en saadan Jver og Flid Lægevidenskaben, at han i Foraaret 1821 kunde fremstille sig til Examen ved det chirurgiske Academi og ved denne erholde første Characteer med Udmærkelse. 1823 vandt han Guldmedaillen, som af Universitetet var udsat for den bedste Besvarelse af den medicinske Opgave om Pulsaarernes Underbinding, og kort efter udnævntes han til Reservechirurg ved det chirurgiske Academie og tiltraadte 1827, understøttet ved det Cappelske Reisestipendium og af Fondet ad usus publicos en Udenlandsreise til Tydskland, Frankrig og England. Ved sin Hjemkomst i Aaret 1830 fandtes han værdig til at succedere nuværende Etatsraad, Prof. Withusen, som Overchirurg, ved det kongelige Frederiks Hospital. J en Tid af over 13 Aar virkede han her til Gavn for de mangfoldige Syge, der betroede sig til hans utrættelige Omhu, og til Nytte for de mange Studerende, der her uddannedes under hans Veiledning. 1831 blev han extraordinair Professor ved det Girurgiske Academie og 1833 Medlem af dette Academie, 1836 blev han Ridder af Dannebroge og 1840 Ridder af Wladimirordenens 4de Classe. Ved det chirurgiske Academies Jnddragning under Universitetets medicinske Facultet udnævntes han i Aaret 1842 til Professor medicinæ ordinarius og Assessor consistorii, og samme Aar blev han Medlem af Sundhedscollegiet. Da hans Helbred i længere Tid havde lidt meget og hans Syn i høi Grad var svækket, blev han i Aaret 1844 efter Ansøgning entlediget i Naade som Overchirurg ved Frederiks Hospital. Begrædt og savnet af Alle, der kjendte ham som Læge og Lærer, døde han den 6te Mai d. A. Hans Charakteristik er smukt og sanddru tegnet ved en særegen Leilighed af en ubenævnt Digter i følgende Linier: Et Sind, som følger uforsagt Det Sande og det Rette, Og lader af ingen ydre Magt Sin Stræben Skranker sætte, Som fast i Livets Brænding staaer Og er imorgen som igaar, Og altid bliver den Rette. Ol Du, som gaaer Din stille Rund Jmellem Smertens Leier, Som æsked Døden mangen Stund, Til Kamp - og stolt vandt Seier, Som viste Snille overalt, Du viste ogsaa, naar det gjaldt, At sligt et Sind Du eier. Vi have oftere havt Leilighed til at omtale det skjønne Resultat, den herværende Musikforening, i en saa kort Tilværelsestid, under Hr. Musiklærer Adolph Nathans indsigtsfulde og udholdende Ledelse, har leveret og hvorved vor By maaskee har vundet et Fortrin fremfor de fleste øvrige Provindstæder. Et hædrende Beviis paa den almene Erkjendelse deraf har Hr. Nathan ogsaa i disse Dage modtaget ved af Foreningens diletterende Medlemmer og Andre at tilstilles et meget smukt Taffeluhr til Erindring. Vi haabe, at Foreningen under giensidige Bestræbelser vil vedblive at udfolde en forøget Virken i Musikens og Smagsudbredelsens Tjeneste. Hr. Propr. Sønnichsen har solgt Gaarden Hellumlund med Besætning til Hr. Forvalter Hansen fra Lolland for 10,850 Rbd. og har igjen kjøbt Gaarden Ulstedbo ved Hjørring med Besætning for 9000 Rbd.